Forretningsorden Bestyrelsen i Fonden VOC Valby
Møder
Bestyrelsen udøver sine beslutninger via møder. 
Imellem møderne arbejdes der strategisk og praktisk i forhold til at realiserer beslutningerne.
Møderne afholdes for lukkede døre.
Bestyrelsen kan indbyde andre til at deltage i møderne, når der behandles spørgsmål af særlig interesse for dem, eller når pågældende kan bidrage til belysning af en sag.
Møde frekvens og dagsorden
Bestyrelsen afholder møde i henhold til vedtægterne og minimum 4 gange årligt.
Formanden og Centerleder fastsætter dagsorden for møderne og sender senest 7 dage inden mødet dagsordenen med eventuelle bilag til medlemmerne. 
Hvis et medlem ønsker et punkt optaget på dagsorden, skal det meddeles formanden senest 10 dage før mødet afholdes. 
I særlige tilfælde kan formanden indkalde til møde med kortere varsel. 
Når mødet indkaldes, skal formanden så vidt muligt forinden underrette medlemmerne om de sager, der skal behandles på mødet.
Beslutninger
Bestyrelsen er beslutningsdygtig i henhold til vedtægterne, når mindst halvdelen af medlemmerne er til stede. 
Alle beslutninger træffes ved stemmeflertal i henhold til vedtægter.
Formanden – og ved dennes forfald næstformanden – leder bestyrelsens møder og drager omsorg for udførelsen af de trufne beslutninger.
Referat
Der føres referat over bestyrelsens beslutninger. 
I beslutningsreferatet anføres for hvert møde, hvilke personer, der har været til stede. 
Beslutningsreferatet godkendes på det kommende bestyrelsesmøde.
Centerlederen er bestyrelsens sekretær og sørger for, at bestyrelsens beslutningsreferat bliver ført under møderne.
Kommunikation/offentlighed
Referatet/dele af referatet, hvor der er centrale og aktuelle beslutninger offentliggøres, dog uden personfølsomme oplysninger.
Formanden repræsenterer og udtaler sig på vegne af fonden, medmindre andet bestemmes.
Ledelsen kan udtale sig offentligt og til pressen om faktuelle forhold inden for sine ansvarsområder, mens øvrige udtalelser til pressen skal ske efter forudgående aftale med formanden.
Ikrafttræden
Forretningsorden er vedtaget på bestyrelsesmøde d. 22. marts 2022
